เงินบาทเช้านี้แข็งค่าแตะ 32.06/09
ธนาคารซีไอเอ็มบีไทย รายงาน เงินบาทเช้านี้แข็งค่าแตะ 32.06/09 ทุนนอกไหลเข้า-ผู้ส่งออกเทขายฯ
6 ส.ค. 2553

ธนาคารซีไอเอ็มบีไทย รายงาน เงินบาทเช้านี้แข็งค่าแตะ 32.06/09 ทุนนอกไหลเข้า-ผู้ส่งออกเทขายฯ
นักบริหารเงินธนาคารซีไอเอ็มบี ไทย กล่าวว่า เงินบาทเช้านี้เปิดตลาดที่ 32.06/09 บาท/ดอลลาร์ โดยยังคงมีปัจจัยจากเงินทุนไหลเข้า อัตราดอกเบี้ยอยู่ในทิศทางขาขึ้น และเศรษฐกิจดูดี 
แนวโน้มการเคลื่อนไหวของเงินบาท มองว่าพยายามจะไปทดสอบที่ 32.00 บาท/ดอลลาร์ ถ้าหลุดจากระดับดังกล่าวก็อาจจะได้เห็น 31.95 บาท/ดอลลาร์  หากสถานการณ์เงินทุนต่างชาติยังไหลเข้าต่อเนื่อง และปัจจัยด้านสหรัฐยังไม่มีอะไรดีขึ้นจากนี้ เงินบาทก็มีโอกากสทะลุ 31 บาท/ดอลลาร์ได้
ด้านนักบริหารเงินธนาคารกรุงศรีอยุธยา กล่าวว่า เงินบาทเปิดที่ 32.07/09 บาท/ดอลลาร์ จากเมื่อวานที่ปิด 32.08/09 บาท/ดอลลาร์ 
"เปิดตลาดมาแช่ที่ Low นี้ที่ลงมาจากปิดตลาดเมื่อวานอีกครั้ง ทิศทางแนวโน้มก็ยังแข็งค่าชัดเจน"นักบริหารเงิน กล่าว
ขณะที่ค่าเงินเยน ค่อนข้างแข็งค่าเทียบกับหลายๆ สุกล ส่วนค่าเงินยูโรเมื่อเทียบกับดอลลาร์ ไม่ค่อยเปลี่ยนแปลง 
"จริง (ดอลลาร์/ยูโร) ลงมา สวิงช่วง Overnight แต่พอตัวเลขสหรัฐออกมาไม่ดี ก็กลับขึ้นมา โดยรวมแล้วตัวอื่นๆ ยังอยู่ประมาณเดิม มีแต่เยนที่แข็งค่ามาอยู่ที่ 85.85/87 เยน/ดอลลาร์ ส่วนเงินยูโรอยู่ที่ 1.3880/3882 ดอลลาร์/ยูโร"นักบริหารเงิน กล่าว 
สำหรับกรอบเงินบาทวันนี้มองเคลื่อนไหวในช่วง 32.00-32.10 บาท/ดอลลาร์
"ต้องดูจังหวะด้วย ถ้าเกิดสกุลอื่นเริ่มอ่อนบาทจะไม่ค่อยเปลี่ยนแปลง แต่ถ้าคนอื่นแข็งค่ากันบาทเราน่าจะขยับแข็งค่า เพราะ trend อะไรเริ่มชัด มี exporter panic รีบขายเพราะมองแนวโน้มจะแข็งค่าต่อเนื่อง ขณะที่ Import รอได้ มี Flow ด้านเดียว  ทำให้ยิ่งลงไปอีก" นักบริการเงิน กล่าว